Document ID: /roh_data/filtered/fineweb-2-filterrobots_roh.jsonl.gz/47721

L'interess per il project «Pasturs voluntaris», che vul sustegnair pasturas ed alps ch'èn sut squitsch da lufs a montar saivs da protecziun, è magher. Els hajan scolà 41 tals pasturs e pasturas, ha ditg il responsabel dal project tar la Pro Natura, Patrizio Decurtins envers las gasettas da Somedia. Fin uss hajan ils pasturs voluntaris prestà 38 dis da lavur sin alps e manaschis en Surselva ed en il Partenz.
Damai che l'interess per clamar ils pasturs è plitost pitschen, ha il responsabel contactà vischnancas en Surselva, ed el pledenta glieud da las alps e purs. E tuttina tira Decurtins ina bilantscha positiva. Il basegn saja qua. Perquai examinescha la Pro Natura sco il project vegn cuntinua proxim onn e cun tge partenaris.